EkBass/fiwiki-20250220-pages-articles huggingface dataset:
Kevin Johnson

Kevin Maurice Johnson (s. 4. maaliskuuta 1966 Sacramento, Kalifornia) on yhdysvaltalainen demokraattipuolueen poliitikko ja entinen koripalloilija. Hänet valittiin vuonna 2008 Sacramenton pormestariksi. Johnson on Sacramenton ensimmäinen afroamerikkalainen pormestari. Hänen viimeinen virkakautensa loppui vuonna 2016. Kaudesta 1987–1988 kauteen 1999–2000 Johnson pelasi koripalloa NBA-ammattilaisliigassa. Hän aloitti ammattilaisuransa Cleveland Cavaliersissa, josta hän siirtyi helmikuussa 1988, kesken kauden 1987–1988, Phoenix Sunsiin. Hän edusti Sunsia koko loppu-uransa. Hänet nimettiin neljä kertaa, vuosina 1989, 1990, 1991 ja 1994, NBA:n toiseen tähdistökenttään ja kerran, vuonna 1992, liigan kolmanteen tähdistökenttään. Hän myös pelasi kolmesti NBA:n tähdistöottelussa. Vuonna 1994 Johnson oli voittamassa Yhdysvaltain joukkueessa koripallon maailmanmestaruutta; hänet valittiin joukkueeseen täydennyksenä loukkaantuneen Isiah Thomasin tilalle. == Lähteet == == Aiheesta muualla == * Kevin Johnson Stats Basketball-Reference.com Luokka:Yhdysvaltalaiset koripalloilijat Luokka:Yhdysvaltalaiset demokraattipoliitikot Luokka:Yhdysvaltalaiset pormestarit Luokka:Vuonna 1966 syntyneet Luokka:Elävät henkilöt
Every Hour

Every Hour on suomalaisen laulajan Mikael Anreotin studio-albumi vuodelta 1989. ==Kappaleet== # # # # # # # # # # Luokka:Vuoden 1989 esikoisalbumit Luokka:Mikael Anreotin albumit
Viherjahdikki

Viherjahdikki eli viherhämähäkki (Micrommata virescens) on huomiota herättävä, vihreä hämähäkkilaji. Se on jahtihämähäkkien laajan heimon ainoa edustaja Pohjois-Euroopassa. Suomessa se on melko tavallinen maan eteläosissa. Täysikasvuinen naaras on pituudeltaan 10-15 mm ja väriltään kokonaan räikeän vihreä, joskin takaruumis on usein muuta ruumista vaaleampi. Koiras on pienikokoisempi ja sen takaruumis on keltaisen ja purppuranpunaisen kirjava. Poikaset ovat kellertäviä ja niissä voi olla punaisia pisteitä. Tärkeä lajinmääritystä auttava tuntomerkki on kunkin silmän ympärillä näkyvä valkoinen rengas. Naarashämähäkkejä voi tavata koko kesän, mutta koiraita esiintyy vain lyhyen aikaa. Muiden jahtihämähäkkien tapaan viherhämähäkkikään ei kudo verkkoa, vaan saalistus perustuu väijymiseen. Naaras rakentaa seitistä suojan itselleen ja poikasilleen. Laji viihtyy parhaiten pitkässä heinikossa tai pensaikoissa.Michael J. Roberts, "Spiders of Britain and North Europe", Collins 1996, s. 147http://journals.tubitak.gov.tr/zoology/issues/zoo-02-26-3/zoo-26-3-10-0101-7.pdf Verraten suuren kokonsa ja huomiota herättävän värityksensä vuoksi sisätiloihin eksynyttä viherjahdikkia erehdytään usein luulemaan ulkomaantuliaiseksi.http://www.fmnh.helsinki.fi/elainmuseo/selkarangattomat/tietoa/viherhamahakki.htm == Lähteet == == Aiheesta muualla == *Laji.fi: Micrommata virescens *Yliopistolehti: Araknofobiasta araknofiliaan *Spinne des Jahres 2004 - Die Grüne Huschspinne *Winzling am Waldboden - Begegnung mit einer Huschspinne *Encyclopedia of Life (EOL): Micrommata virescens *ITIS: Micrommata virescens Luokka:Hämähäkit
Rönsyilevä talo

Rönsyilevä talo on Diana Wynne Jonesin kirjoittama fantasiaromaani. Englanninkielinen alkuteos House of Many Ways julkaistiin vuonna 2008. Teoksen suomennos ilmestyi samana vuonna. House of Many Ways oli ehdolla Mythopoeic- palkinnon saajaksi. Kirjan tarina sijoittuu samaan maailmaan kuin Jonesin aiemmat teokset Liikkuva linna ja Leijuva linna. Tarinan päähenkilö on Charmain Baker, joka saa tehtäväkseen pitää huolta isosetänsä talosta. Isosetä William on velho, ja Charmain löytää pian talosta rönsyileviä käytäviä. == Vastaanotto == Tähtivaeltajan Toni Jerrman kirjoitti, että Rönsyilevä talo ei ole elämää suurempaa romaanitaidetta, mutta nuorten satumaiseksi kertomukseksi se on viehättävän taianomainen. Juoni on ohut ja lopussa se kasataan paketiksi turhankin nopeaksi. Teksti on kuitenkin vetävää ja sävyttää alleviivaamaton huumori. ==Lähteet== Luokka:Englantilaiset nuorten fantasiaromaanit Luokka:Vuoden 2008 kirjat
Ruahan kansallispuisto

Ruahan kansallispuisto on luonnonsuojelualue Tansaniassa. Se tunnetaan kymmenestätuhannesta norsustaan. Puiston pinta-ala on 10 300 neliökilometriä, joten se on Tansanian toiseksi suurin kansallispuisto.Ruaha Tanzania Parks Puisto sijaitsee Itä-Afrikan suuressa hautavajoamassa Iringan ja Mbeyan alueilla maan keskiosassa. Rungumin riistanhoitoalue on sen rajanaapuri. Ruahassa Itä- ja Etelä-Afrikan eläimistö ja kasvisto kohtaavat. Siellä on tavattu 528 lintulajia ja 1650 kasvilajia.Fauna Ruaha.com Puiston halki virtaa Ruaha-joki, jonka sivujoet kuivuvat kuivan kauden aikana. Siellä tavataan monenlaisia antilooppeja, ja niitä saalistavia leijonia, leopardeja, gepardeja, täplä- ja juovahyeenoita ja hyeenakoiria.Overview Ruaha.com == Lähteet == == Aiheesta muualla == Luokka:Tansanian kansallispuistot
Dorotean rautatieasema

Dorotean rautatieasema (, ) on rautatieliikennepaikka Dorotean kunnan keskustaajamassa Doroteassa, Ruotsissa. Liikennepaikka sijaitsee Inlandsbanan- radan varrella rataosalla . Liikennepaikan omistaa ja sitä ylläpitää Inlandsbanan AB. Liikennepaikalla on henkilöliikennettä ainoastaan kesäkuukausina, jolloin Inlandsbanan AB:n tytäryhtiö Inlandståget AB liikennöi dieselmoottorijunilla Östersundin ja Jällivaaran välillä. Vakinaista tavaraliikennettä ei ole. ==Lähteet== Luokka:Dorotean kunta Luokka:Västerbottenin rautatieliikennepaikat
Swadic Sanudi

Swadic Sanudi (s. 21. lokakuuta 1983) on malawilainen jalkapallomaalivahti. Hän edustaa eteläafrikkalaista African Wanderersia. ==Ura== Sanudi aloitti ammattilaisuransa jo 15-vuotiaana Etelä-Afrikan pääsarjassa Premier Soccer Leaguessa AmaZulun joukkueessa, jossa hän pelasi neljä ottelua. Yhden kauden jälkeen Sanudi siirtyi Jomo Cosmosin joukkueeseen kaudeksi 2000-2001, jossa hänelle kertyi kahdeksan ottelua. Vuonna 2001 matka jatkui kotimaahansa Malawiin, jossa Sanudi pelasi viiden kauden ajan Bulletsissa. Sittemmin vuodesta 2005 lähtien hän on pelannut Etelä-Afrikassa Dynamosin joukkueessaSanudi, Swadick National Football Teams Viitattu 16.1.2010 , joka putosi toiseksi korkeimmalle sarjatasolle kaudella 2005-2006. Kaudella 2010–2011 Sanudi siirtyi African Wanderersiin. ===Maajoukkueura=== Sanudi on edustanut Malawin maajoukkuetta vuodesta 2000 lähtien yhteensä 44 ottelun verran. Hän oli maansa ykkösvahti vuoden 2010 Afrikan kisoissa. ==Lähteet== Luokka:Malawilaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Maavalla Koda

Taarausuliste ja Maausuliste Maavalla Koda (, lyhenne Maavalla Koda) on virolainen uskonnollinen järjestö, jossa on edustettuna kaksi uskontoa: ensimmäisen Viron tasavallan aikana luotu taarausko () sekä maausko eli vironusko (maausk). Maausko on virolaisten (jotka nimittivät ennen itseään nimityksellä maarahvas) kristinuskon tuloa edeltävän alkuperäisuskonnon nimitys. Vuoden 2000 väestönlaskennan mukaan taarauskolla ja maauskolla oli 1 058 seuraajaa. Vuonna 2002 valtion teettämässä kyselyssä jo 11 prosenttia Viron väestöstä kertoi kannattavansa maauskoa tai taarauskoa. Maavallan tavoitteena on suojella muinaisia kulttipaikkoja. Valtio on rauhoittanut useita satoja pyhiä luonnonkohteita, jotka ovat yleensä puita tai lähteitä. Uskomista tärkeämpää on vironuskossa on toiminta, mikä tarkoittaa kansanperinteen harrastusta: vanhat laulut, leikit, käsityöt, ruuat, vaatteet ja korut. Näiden tapojen siirtämistä lapsille vuotuisissa juhlissa pidetään tärkeänä. Keskeisiä juhlapäiviä ovat auringonkiertoon liittyvät tasaus- ja seisauspäivät. Yhteisön kalenteri aloittaa ajanlaskun Baltian jääjärven avautumisesta 10 000 vuotta sitten. Tällöin suuri osa Viron maaperää paljastui veden alta. Maauskoiset kutsuvat tätä geologista tapahtumaa maan synnyksi. Vuoden 2011 väestönlaskennassa taarauskoisia yli 15-vuotiaita virolaisia oli 1 047 ja maauskoisia 1 925. Tarton yliopisto julkaisi vuonna 2014 tutkimuksen, jonka mukaan 58 prosentilla virolaisista on "oma usko, joka on riippumaton kirkkokunnista ja järjestäytyneistä uskonnoista". Kyselyyn vastanneista 61 prosenttia piti luonnonuskontoa Viron kansan oikeana uskontona, vaikka vain neljä prosenttia kertoi harjoittavansa sitä. == Katso myös == * Virolainen mytologia ja muinaisusko * Riimusauva * Karhun kansa * Taivaannaula == Lähteet == == Aiheesta muualla == * Maavalla Koda. Luokka:Uuspakanalliset järjestöt Luokka:Virolainen mytologia
Teófila Martínez

Teófila Martínez Saiz (s. 5. tammikuuta 1948) on espanjalainen kansanpuolueen poliitikko ja edustajainhuoneen jäsen.. Congreso de los diputados. Viitattu 4.9.2018 Martínez toimi Cádizin pormestarina vuosina 1995–2015 ja alueellisen Andalusian kansanpuolueen (Partido Popular Andaluz) puheenjohtajana vuosina 2000–2004. Hän oli senaatin jäsen vuosina 2000–2008. Koulutukseltaan Martínez on tekninen arkkitehti. == Lähteet == Luokka:Espanjan kansanpuolueen poliitikot Luokka:Pormestarit Luokka:Vuonna 1948 syntyneet Luokka:Elävät henkilöt
Vaaksiaishämähäkki

Vaaksiaishämähäkki (Pholcus phalangioides) on hyvin pitkäjalkainen vaaksiaishämähäkkien heimoon kuuluva hämähäkkilaji. Laji on kotoisin maapallon trooppisilta seuduilta, mutta on levinnyt voimakkaasti ihmisen toiminnan seurauksena. Vaaksiaishämähäki tavattiin Suomessa ensimmäisen kerran Espoon Kilossa vuonna 2000 ja nykyisin lajilla on vakiintunut kanta.http://www.fmnh.helsinki.fi/elainmuseo/selkarangattomat/tietoa/vaaksiaishamahakki.htm https://web.archive.org/web/20070625113326/http://www.fmnh.helsinki.fi/julkaisut/vuosikertomukset/2006/Vuosikirja_05-06_www.pdf Ulkoisesti vaaksiaishämähäkki pitkine jalkoineen muistuttaa muiden heimon lajien tapaan silmiinpistävän paljon lukkia, jollaiseksi sitä onkin helppo erehtyä luulemaan. Täysikasvuinen hämähäkki on pituudeltaan 7-10 mm, mutta raajojen kärkiväli voi olla jopa kymmenen senttimetriähttp://www.brisbaneinsects.com/brisbane_weavers/Pholcidae.htm. Hämähäkki on suurelta osin läpikuultavahttp://animaldiversity.ummz.umich.edu/site/accounts/information/Pholcus_phalangioides.html. Eläin on väritykseltään vaalean kellanharmaa ja sukupuolet muistuttavat paljon toisiaan. Eteläisimmässä Euroopassa vaaksiaishämähäkki esiintyy luolissa, mutta pohjoisempana - kuten Suomessa - se elää yksinomaan rakennusten sisätiloissa. Vaaksiaishämähäkki kutoo vaakatasoon löysän, sotkuisennäköisen verkon, jonka alapinnalla se roikkuu. Verkon ansiosta se on helppo erottaa lukeista, jotka eivät kudo koskaan verkkoa. Mikäli hämähäkkiä häiritään, se alkaa värisyttää verkkoaan voimakkaasti, jolloin eläimen hahmo saalistajan silmissä sumenee.Michael J. Roberts: "Spiders of Britain and North Europe", Collins 1996, s. 98 Vaaksiaishämähäkki saalistaa erityisesti muita hämähäkkejä, mutta sille kelpaavat myös erilaiset hyönteiset. Ravinnon ollessa niukkaa, lajilla esiintyy myös kannibalismia. Naaras kantaa munia leuoissaan, eikä useimmista muista hämähäkeistä poiketen tee niille kunnollista seittikoteloa. == Lähteet == == Aiheesta muualla == * Hyönteisfoorumi: Keskustelua Suomen vaaksiaishämähäkkihavainnoista * Spinne des Jahres 2003 - Die große Zitterspinne Luokka:Hämähäkit
Fakty i kommentarii

Fakty i kommentarii () on Ukrainan suosituin iltapäivälehti, jolla on yli 1,1 miljoonan levikki. Lehti on perustettu elokuussa 1997. Lehti on venäjänkielinen ja sen päämaja on Kiovassa. Lehden päätoimittaja on Oleksandr Švets. Hän on myös lehden omistaja. == Lähteet == ==Aiheesta muualla== * Lehden kotisivut Luokka:Ukrainalaiset sanomalehdet
Teruel

Teruel (aragoniaksi samoin Teruel, katalaaniksi Terol) on samannimisen maakunnan pääkaupunki Aragonian itsehallintoalueella Espanjassa. Vuonna 2015 kaupungin asukasluku oli noin 35 000.Instituto Nacional de Estadística Teruelissa ei ole ollut merkittävää islamilaisten läsnäoloa; maurilainen linnoitus sijaitsi kaupungissa kuitenkin jo 900-luvulla. Kristitty kuningas Alfonso II perusti Teruelin vuonna 1171. Teruelissa on mudéjar-tyylisuuntausta edustavia rakennuksia, kuten Torre de El Salvador ja Torre de San Martín. Unescon maailmanperintöluetteloon on Teruelista otettu neljä mudéjar- rakennusta. Museo de Arte Sacro, joka sijaitsee entisessä piispanpalatsissa, esittelee muun muassa uskonnollisaiheisia maalauksia ja veistoksia 1100-luvulta alkaen. La Escalinata on monumentaalinen porraskäytävä, joka edustaa uus-mudéjar-tyylisuuntausta. La Escalinata yhdistää Paseo de Óvalon rautatieasemalle, ja se valmistui vuonna 1920. Teruelissa sijaitseva Dinópolis on dinosauruksia esittelevä teemapuisto. Teruelin maakunnan alueelta on löydetty dinosaurusten fossiileja, muun muassa Riodevan alueelta Turiasaurus riodevensis -nimisen lajin jäänteitä.http://www.dinopolis.com/https://www.sciencedaily.com/releases/2006/12/061222093009.htm Kirjailija Ernest Hemingwayn kuvaama Teruelin taistelu oli yksi Espanjan sisällissodan verisimmistä taisteluista vaatien yli 140 000 ihmisen hengen.http://www.lonelyplanet.com/spain/teruel/introduction == Kuvia == Tiedosto:Ayuntamiento, Teruel, España, 2014-01-10, DD 32.JPG|Kaupungintalo Tiedosto:Plaza del Torico (Teruel).jpg|Plaza del Torico Tiedosto:Catedral, Teruel, España, 2014-01-10, DD 67.JPG|Catedral de Santa María de Mediavilla Tiedosto:WLM14ES - P9211600-2 - .jpg|Katedraalin kellotorni (1200-luku) Tiedosto:Iglesia de San Pedro-Teruel - PB161258.jpg|Iglesia de San Pedro Tiedosto:Torre de El Salvador. Teruel.jpg|Torre de El Salvador (varhainen 1300-luku) Tiedosto:Iglesia de San Martín, Teruel. Torre.jpg|Torre de San Martín (1316) Tiedosto:WLM14ES - CS 10112012 ^133756 ^80492 - .jpg|Museo de Arte Sacro (Palacio Episcopal) Tiedosto:WLM14ES - 24052011 183945 F 10866 - .jpg|Teruelin yleisökirjasto Tiedosto:Escalinata hacia el tren.JPG|La Escalinata (1920) Tiedosto:Calle El Salvador. Teruel.jpg|Calle El Salvador Tiedosto:Teruel - Calle José Torán 02.jpg|Calle José Torán == Lähteet == * https://www.lonelyplanet.com/spain/teruel === Viitteet === == Aiheesta muualla == Luokka:Teruelin maakunnan kunnat Luokka:Espanjan kaupungit
Guadalajara (Espanja)

Guadalajara on kaupunki, joka sijaitsee samannimisessä maakunnassa Espanjassa. Vuonna 2016 kaupungin asukasluku oli 83 633 asukasta. == Kuvia == Guadalajara gemeentehuis.jpg|Kaupungintalo Iglesia de los Remedios 12032010.JPG|Iglesia de los Remedios 000214 - Guadalajara (2461391437).jpg|Iglesia de San Ginés Palacio del Infantado, Guadalajara. Fachada principal.jpg|Palacio del Infantado Guadalajara Concatedral de Santa Maria.jpg|Concatedral de Santa María Panteón de la Duquesa de Sevillano, Guadalajara , Spain.JPG|Panteón de la Duquesa de Sevillano Torreón de Álvarez Fáñez2.jpg|Torreón de Álvar Fáñez (vas.) ja Parque de la Huerta de San Antonio Patio del palacio de Antonio de Mendoza, Guadalajara.jpg|Patio del palacio de Antonio de Mendoza Iglesia de San Francisco, Guadalajara. Cripta.jpg|Iglesia de San Francisco Ciclo cidiano Álvar Fáñez.jpg|Álvar Fáñezin patsas ==Ystävyyskaupungit== Guadalajaran ystävyyskaupunkeja ovat seuraavat:Ciudades hermanadas Viitattu 20.7.2013. * Livorno * Roanne * Parma * Guadalajara * Nitra * Nuneaton * Guadalajara de Buga ==Lähteet== == Aiheesta muualla == * Kaupungin kotisivut Luokka:Espanjan kaupungit Luokka:Guadalajaran maakunta
Olli Heikkonen

Olli Heikkonen (s. 28. toukokuuta 1965 Kontiolahti) on suomalainen runoilija. Heikkonen sai Helsingin Sanomien kirjallisuuspalkinnon vuonna 2000 esikoisrunokokoelmallaan Jakutian aurinko. Hänen toinen runokokoelmansa Kuinka maa muuttui musiikiksi ilmestyi vuonna 2003 ja kolmas Jäätikön ääri vuonna 2007. Heikkosen neljäs kokoelma Teoria kaikkein pienimmästä (2015) oli Ylen Tanssiva karhu -runopalkintoehdokas 2015. Vuonna 2017 Heikkoselle myönnettiin teoksesta Einari Vuorela -runopalkinto. Heikkonen on opiskellut kotimaista kirjallisuutta Helsingin yliopistossa. == Teokset == * * * * * * Rajalliset maat. Teos, 2020. ISBN 978-951-851-929-7. * == Lähteet == == Aiheesta muualla == * Olli Heikkonen Teos-kustantamon sivuilla * Pispalan kirjastotalon lauteilla: Olli Heikkonen . Pispalan kirjastotalo 2003. Luokka:Suomalaiset runoilijat Luokka:Helsingin Sanomien kirjallisuuspalkinnon saajat Luokka:Vuonna 1965 syntyneet Luokka:Elävät henkilöt
Hotingin rautatieasema

Hotingin rautatieasema (, ) on rautatieasema Hotingin taajamassa Strömsundin kunnassa Ruotsissa. Liikennepaikka on risteysasema, jossa Inlandsbanan-rataan kuuluvasta pohjois–eteläsuuntaisesta -rataosasta haarautuu poikkirata . Hotingin ratapihan eteläpuolella sijaitsee SCA Skog AB:n raakapuuterminaali, jonka vaihtotyöt hoitaa Green Cargo. Terminaalissa kuormataan juniin noin 450 000 tonnia raakapuuta vuosittain. Terminaalista lähtee päivittäin kaksi junakuormaa raakapuuta, jonka pääasiallinen määränpää on Töva Sundsvallissa. ==Lähteet== Luokka:Strömsundin kunta Luokka:Jämtlandin rautatieliikennepaikat
Carry On

Carry On on brittiläinen pienellä budjetilla toteutettujen komediaelokuvien sarja, johon kuuluu yhteensä kolmekymmentä vuosien 1958 ja 1978 välillä tehtyä elokuvaa. Sarjan kaikki elokuvat kuvattiin Pinewoodin studioilla, ja ne ohjasi Gerald Thomas ja tuotti Peter Rogers. Elokuvien vakionäyttelijöihin kuuluivat muun muassa 26 elokuvassa esiintynyt Kenneth Williams, Joan Sims (24 elokuvaa), Charles Hawtrey (23 elokuvaa) ja Sid James (19 elokuvaa). Carry On -elokuvat eivät yleensä saaneet kriitikoilta positiivisia arvosteluja, mutta suuren yleisön keskuudessa ne olivat suosittuja. Eri tuotantoryhmä toteutti vielä elokuvan Carry On Columbus vuonna 1992. Sarjan elokuva Carry On Up the Khyber (1968) valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999. ==Elokuvat== * Carry On Sergeant (suom. Veijareita asetakissa, 1958) * Carry On Nurse (suom. Ilokaasua ja kauniita tyttöjä, 1959) * Carry On Teacher (1959) * Carry On Constable (suom. Pois alta - poliisi tulee!, 1960) * Carry On Regardless (1961) * Carry On Cruising (suom. Kapteeni leikkii lemmellä, 1962) * Carry On Cabby (1963) * Carry On Jack (suom. Kokoa itsesi, kapu, 1963) * Carry On Spying (1964) * Carry On Cleo (1964) * Carry On Cowboy (1965) * Carry On Screaming (1966) * Carry On Don't Lose your Head (1966) * Carry On Follow That Camel (1967) * Carry On Doctor (1967) * Carry On Up The Khyber (1968) * Carry On Camping (1969) * Carry On Again Doctor (1969) * Carry On Up The Jungle (1970) * Carry On Loving (1970) * Carry On Henry (1971) * Carry On at Your Convenience (1971) * Carry On Matron (suom. Antaa mennä ylihoitsu, 1972) * Carry On Abroad (1972) * Carry On Girls (suom. Antaa mennä tytöt, 1973) * Carry On Dick (suom. Antaa mennä Dick, 1974) * Carry On Behind (1975) * Carry On England (suom. Antaa mennä Englanti, 1976) * That's Carry On! (1977) kooste-elokuva * Carry On Emmannuelle (suom. videona Jatka vain Emmanuelle, 1978) * Carry On Columbus (1992) ==Lähteet== Luokka:Brittiläiset elokuvat Luokka:Parodiaelokuvat Luokka:Elokuvasarjat
Putkiraivain

Putkiraivain on 20 metriä pitkä ja 20 kiloa painava TNT:stä ja lasikuidusta valmistettu, useasta osasta koottava räjähde. Putkiraivaimella raivataan aukko iskuportaan jalkaväelle. Putkiraivain työnnetään vihollisen suojamiinoitteeseen, jonka jälkeen se räjäytetään. Räjähtäessään putkiraivain raivaa noin 70 senttiä leveän "käytävän", jota pitkin pystytään hyökkäämään vihollisen asemiin. Suomen puolustusvoimilla on tällä hetkellä käytössä putkiraivain m66 sekä putkiraivain m95. Luokka:Räjähdysaineet Luokka:Miinat
Sopo Nižaradze

Sopo Nižaradze (, , s. 6. helmikuuta 1986) on georgialainen laulaja, näyttelijä ja lauluntekijä. Hän edusti Georgiaa Eurovision laulukilpailussa 2010 kappaleella Shine ja sijoittui yhdeksänneksi. == Diskografia == === Albumit === *Svadba Soek (2003) *Musical Romeo & Juliette "Ot Nenavisti Do Lubvi" (2005) *Where are you... (2008) == Lähteet == == Aiheesta muualla == * Luokka:Georgialaiset laulajat Luokka:Georgian euroviisuedustajat Luokka:Vuoden 2010 euroviisuedustajat Luokka:Vuonna 1986 syntyneet Luokka:Elävät henkilöt
Sean Lennon

Sean Taro Ono Lennon (s. 9. lokakuuta 1975 New York, New York, Yhdysvallat) on yhdysvaltalainen muusikko, säveltäjä, tuottaja, näyttelijä ja käsikirjoittaja. Hän soittaa kitaraa, bassoa, koskettimia ja rumpuja sekä laulaa. Soolouransa ohella hän on soittanut yhtyeissä Cibo Matto, Plastic Ono Band ja The Ghost of a Saber Toothed Tiger, sekä vieraillut muun muassa Yoko Onon, Lenny Kravitzin, Rufus Wainwrightin ja Marianne Faithfullin levyillä. Tuottajana hän on toiminut muun muassa Soulflyn ja Irina Lazareanun levyillä. Näyttelijänä Sean Lennon on esiintynyt Michael Jackson -elokuvassa Moonwalker (1988) sekä itse käsikirjoittamassaan musiikkielokuvassa Friendly Fire (2006). Hän on ollut kirjoittamassa myös elokuvia Smile for the Camera (2005) ja Coin Locker Babies. Lisäksi hän sävelsi musiikin elokuvaan Rosencrantz and Guildenstern Are Undead (2009). Sean Lennon on John Lennonin ja Yoko Onon poika. ==Diskografia== ===Albumit=== * Into the Sun (1998) * Friendly Fire (2006) ===EP:t=== * Half Horse, Half Musician (1999) ==Aiheesta muualla== * Sean Lennonin viralliset kotisivut * Sean Lennonin MySpace-sivu * Sean Lennon All Music Guidessa * Sean Lennon Discogsissa * * Luokka:John Lennon Luokka:Vuonna 1975 syntyneet Luokka:Yhdysvaltalaiset elokuvakäsikirjoittajat Luokka:Yhdysvaltalaiset muusikot Luokka:Yhdysvaltalaiset kitaristit Luokka:Yhdysvaltalaiset laulaja-lauluntekijät Luokka:Yhdysvaltalaiset näyttelijät Luokka:Yhdysvaltalaiset säveltäjät Luokka:Elävät henkilöt
Merethe Trøan

Merethe Trøan (s. 19. toukokuuta 1970 Trondheim) on norjalainen laulaja, joka edusti Norjaa Eurovision laulukilpailussa 1992 kappaleella Visjoner, joka sijoittui 18. sijalle 23 pisteellä. Trøan on myös antanut äänensä Disneyn elokuvien norjankielisiin versioihin Kaunotar ja hirviö ja Viidakkokirja 2. Luokka:Norjalaiset laulajat Luokka:Norjan euroviisuedustajat Luokka:Vuoden 1992 euroviisuedustajat Luokka:Vuonna 1970 syntyneet Luokka:Elävät henkilöt
Lampaannenäsaivartaja

Lampaannenäsaivartaja (Oestrus ovis) on lampaalla loisiva kiiliäislaji. Se on yksi Oestrus-suvun reilusta kolmestakymmenestä kiiliäislajista ja merkittävä ongelma lammastaloudelle ympäri maailmaa. Se aiheuttaa myös ihmiselle myiaasia. Lampaannenäsaivartaja on noin 12-14 millimetriä pitkä karvainen kärpänen, jolla on likaisen harmaankirjava väritys. Aikuista kärpästä näkee harvoin. Muiden kiiliäisten tapaan sen suu ja ruuansulatuselimistö ovat surkastuneet. Kärpänen elää kuitenkin kiiliäiseksi epätavallisen pitkään: noin kuukauden. Tänä aikana se parittelee ja munii.http://ipm.ncsu.edu/AG369/notes/sheep_bot_flies.html Saivartajien toukat elävät lampaiden ja vuohien nenä- ja poskionteloissa. Kärpäsnaaras munii lampaan turpaan, mistä toukat siirtyvät sierainten kautta sisälle. Kärpästen läsnä ollessa tartuntaa välttelevät lampaat painavat päänsä maahan, heiluttelevat sitä edestakaisin ja juoksevat paniikissa ympäriinsä. Isot lammasryhmät pyrkivät asettumaan kehään, jossa niiden maahan painetut päät ovat kehän keskellä.http://www.agf.gov.bc.ca/cropprot/botfly2.htm Toukkavaihe isännässä voi kestää kesäaikaan noin kuukauden, mutta jos toukka jää talvehtimaan, aika voi venyä jopa 10 kuukauteen. Kehityksensä lopuksi parisenttisiksi kasvaneet toukat pudottautuvat maahan koteloitumaan. Tartunnan saaneiden lampaiden nenästä valuu märkäistä vuotoa ja eläinten ruokahalu kärsii. Nenäsaivartajainfektio on eläimelle hengenvaarallinen, sillä märkivä tulehdus voi levitä aivoihin, jolloin seurauksena on kuolema. Myös muussa tapauksessa infektoituneiden eläinten tuotanto laskee. Lampaan nenäsaivartajan arvioitiin aiheuttaneen vuonna 1981 pelkästään Yhdysvaltojen lammastaloudelle 13,5 miljoonan dollarin menetyksethttp://ces.uwyo.edu/PUBS/B966.PDF . Lampaannenäsaivartaja ei ole nirso isäntänsä suhteen, ja myös ainakin koira kelpaa toukkien kasvualustaksihttp://www.ncbi.nlm.nih.gov/pubmed/9103770. Lampaannenäsaivartajan aiheuttamia ihmisen myiaasitapauksia tunnetaan runsaasti (katso esim. , , ), mutta toukat eivät tiettävästi pääse kehittymään ihmisessä koteloitumisvaiheeseen saakka. == Lähteet == Luokka:Kiiliäiset Luokka:Märehtijöiden loistaudit Luokka:Koirien loistaudit Luokka:Lampaiden ja vuohien sairaudet
Tomi Halonen

Tomi Halonen (s. 1963) on monissa media-alan yrityksissä vaikuttanut toimitusjohtaja. Marraskuusta 2020 alkaen Halonen on työskennellyt Hopkins Oy:n toimitusjohtajana. Tätä ennen hän oli mainos- ja design-toimisto 358:n ja Radio Novan toimitusjohtaja. Aiemmin Halonen työskenteli verkkomarkkinointiyritys Estime Oy:n , Image Kustannus Oy:n ja Subtv:n toimitusjohtajana. Halonen siirtyi Subtv:lle mediatoimisto Carat Finlandin broadcast-ryhmän johtajan tehtävistä. Tätä ennen Halonen on työskennellyt MTV- Viihde Oy:n toimitusjohtajana (nyk. Fremantle) sekä mm. myynnin ja markkinoinnin esimiestehtävissä radio- ja TV-alalla. Halonen toimii hallituksen puheenjohtajana Baba Foods Oy:ssä ja Graniitti Services Oy:ssä. Vuodesta 2016 alkaen hän on työskennellyt sivutoimisena yritysjohdon valmentajana oman yrityksensä Henko Cxo Coachingin kautta. Halonen on työskennellyt toimitusjohtajana yli 20 vuotta ja media- ja viestintäalalla yli 30 vuotta. Koulutukseltaan hän on kauppatieteen maisteri. Lisäksi hän on Hyväksytty Hallituksen jäsen HHJ, ICF Certified Executive Coach, ICF Certified Business Coach Master, CxO Certified Business Mentor, BCI Team & Group Coach in Diploma sekä BCI Business Facilitator in Diploma. == Lähteet == Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuonna 1963 syntyneet Luokka:Elävät henkilöt
Taras Bulba

Taras Bulba ()Fennica on Nikolai Gogolin kirjoittama romaani. Se on kuvaus kasakoiden elämästä Ukrainan laajoilla tasangoilla 1600-luvulla. Se kertoo kasakoiden halusta taistella pyhän oikean venäläisen uskon puolesta. Teoksesta on ilmestynyt lukuisia suomennoksia: Samuli S. (Churberg 1878), J. A. Halonen (Karisto 1913), Juhani Konkka (WSOY 1940), Gunvor ja Kaarlo Salo (Tammi 1946), Ulla-Liisa Heino (Otava 1959) sekä Neuvosto-Karjalassa kaksi suomennosta, 1940 ja 1952. Siitä on tehty kaksi elokuvaa, Yhdysvalloissa 1962 (ohjaus J. Lee Thompson, pääosissa Yul Brynner ja Tony Curtis) ja Venäjällä 2009 (ohjaus Vladimir Bortko). == Juoni == Päähenkilö Taras Bulba on itse vanha kasakka, jo monet taistelut kokenut sankari. Hän haluaa opettaa myös kaksi poikaansa oikeiden kasakoiden elämään. Taras vie poikansa Ostapin ja Andrein Dneprin varrella olevaan Setsiin, kasakoiden leirikaupunkiin. Pian Taras Bulba huomaa, että kasakoilla ei ole suunnitteilla mitään isompaa taistelua, jossa hänen poikansa voisivat näyttää taitonsa. Niinpä hän manipuloi, ohjaa ja muokkaa Setsin kasakoiden mielialoja taitavasti päästäkseen tavoitteisiinsa. ==Suomennokset== * Taras Bulba. Suom. Samuli Suomalainen. Churberg, 1878. (Uusi romani-jakso; 3 vuosikerta, 2.) * Taras Bulba: kertomus kasakkavallan mahtavuuden ajoilta. Suom. J. A. Halonen. Karisto, 1913. (Kariston 50 p:n romaaneja; n:o 25.) * Taras Bulba: romaani. Suom. Juhani Konkka. WSOY, 1940. (Kymmenen markan romaaneja; 160.) * Taras Bulba. Petroskoi: Karjalais- suomalaisen SNT:n valtion kustannusliike, 1940 – Karjalais-suomalaisen SNT:n valtion kustannusliike, 1952. * Taras Bulba. Suom. Gunvor ja Kaarlo Salo. Tammi, 1946. * Taras Bulba. Suom. Ulla-Liisa Heino. Otava, 1959 – Suuri suomalainen kirjakerho, 1986 ISBN 951-643-688-9. * Taras Bulba. Suom. Eero Balk. Basam Books, 2010. ISBN 978-952-5734-78-2. * Taras Bulba sekä Riita, Nenä, Päällystakki, Hullun päiväkirja. Suom. Ulla-Liisa Heino, Reino Silvanto & Esa Adrian Anisimoff; Ex libris: 1971. * Valitut teokset. 1 Suom. ja toim. Juhani Konkka; esipuheen kirj. V. Kiparsky. WSOY, 1959. – Porvoo; WSOY, 1966.– WSOY, 1994. ISBN 951-0-01574-1. (sis.: Jouluyö, Kertomus siitä, kuinka Ivan Ivanovitsh ja Ivan Nikiforovitsh riitaantuivat, Maahisten valtiatar, Mielipuolen päiväkirja, Naimahankkeet, Nevan valtakatu, Päällysviitta, Taras Bulba, Vanhanajan tilanomistajat, Vaunut) == Lähteet == == Aiheesta muualla == * Teppo Kulmala: Taras Bulba. Keskisuomalainen 20.3.2011. * Taras Bulba, Leoš Janáček. Spanish Radio Television Symphony Orchestra. Conductor: Andrés Orozco-Estrada. Luokka:Nikolai Gogolin teokset Luokka:Venäläiset romaanit Luokka:1830-luvun kirjat
Jämtlands Sikåsin rautatieasema

Jämtlands Sikåsin rautatieasema (, ) on rautatieliikennepaikka Inlandsbananilla Ruotsissa rataosalla . Liikennepaikka sijaitsee Sikåsin kylässä Strömsundin kunnassa Jämtlandin läänissä. Liikennepaikka avattiin liikenteelle 1. joulukuuta 1912. Samana vuonna valmistui myös puinen puolitoistakerroksinen asemarakennus. Asemarakennuksen toimisto- ja odotussalitiloja uudistettiin vuonna 1948. Inlandsbanan AB:n omistama tytäryhtiö Inlandståget AB hoitaa henkilö- ja tavaraliikennettä Jämtlands Sikåsin kautta johtavalla rataosalla. Henkilöliikennettä on vain kesäisin, jolloin rataosalla liikennöidään dieselmoottorivaunuilla. Tavaraliikenne on vähäistä, vaihtotyöt suorittaa kolmesti viikossa Östersundista Ulriksforsiin ja takaisin liikennöivä päivystäjäjuna. Muu liikenne on läpikulkuliikennettä. ==Sivurata Hammerdaliin== Jämtlands Sikås oli risteysasema, jossa Inlandsbanan-radalta haarautui yhdeksän kilometrin mittainen sivurata Hammerdalin rautatieasemalle. Sivurata avattiin yleiselle liikenteelle 1. joulukuuta 1912 yhtä aikaa pääradan kanssa. Henkilöliikenne sivuradalla oli lakkautettuna kahteen otteeseen, 28.5.1932–21.5.1937 sekä 1.9.1939–30.11.1943 välisenä aikana. Lopullisesti henkilöliikenne lakkautettiin vasta 1. mararskuuta 1957. Tavaraliikenne jatkui aina 1. heinäkuuta 1983 saakka. Sivuradan kahdeksan viimeistä kilometriä purettiin 1985. ==Lähteet== Luokka:Strömsundin kunta Luokka:Jämtlandin rautatieliikennepaikat
Filipp Kirkorov

Filipp Bedros Kirkorov (; syntyjään Filip Bedrosov Kirkorov () (s. 30. huhtikuuta 1967 Varna, Bulgaria) on bulgarialaissyntyinen venäläinen poplaulaja. Hän on viisi kertaa saavuttanut "Eniten myynyt venäläinen artisti"-tittelin World Music Awards-musiikkipalkintogaalassa. == Euroviisut == Kirkorov on myös ollut aktiivinen osallistuja euroviisuissa. Hän on muun muassa säveltänyt laulaja Koldunin Valko-Venäjän edustuskappaleen ”Work Your Magic” vuoden 2007 Eurovision laulukilpailuun, Ukrainan Ani Lorakin edustuskappaleen ”Shady Lady” vuoden 2008 Eurovision laulukilpailuun sekä Venäjän Tolmatšovan sisarusten edustuskappaleen ”Shine” vuoden 2014 Eurovision laulukilpailuun. Kirkorov on toiminut myös Bulgarian Idols-kilpailun tuomarina. Kirkorov edusti Venäjää Eurovision laulukilpailussa 1995 Dublinissa kappaleella ”Kolybelnaja dlja vulkana” ja sijoittui 17. sijalle 17 pisteellä. Kirkorovin oli alun perin tarkoitus toimia Venäjän kansallisessa euroviisutuomaristossa Moskovan euroviisuissa 2009, mutta hän joutui luopumaan pestistä, koska hän oli kutsunut Norjan edustajan Alexander Rybakin kotiinsa, mikä olisi kyseenalaistanut hänen puolueettomuutensa.http://www.moskova.info/index.php?option=com_content&task;=view&id;=829&Itemid;=32 Tammikuussa 1994 Kirkorov ilmoitti kihlauksestaan laulaja Alla Pugatšovan kanssa ja heidät vihittiin 15. toukokuuta 1994 Jerusalemissa. He erosivat vuonna 2005. == Kunnianosoitukset == *Frantsysk Skarynan ritarikunta (Valko- Venäjä) (18. toukokuuta 2012) *Venäjän federaation kansantaiteilija (12. helmikuuta 2008) *Ukrainan kansantaiteilija (29. toukokuuta 2008) *Venäjän federaation ansioitunut taiteilija (2001) *Tšetšenian kansantaiteilija (2006) *Ingušian kansantaiteilija (2006) *Jaltan kunniakansalainen (2010) *Krimin autonomisen tasavallan kunnioitettu taidevaikuttaja (2000) *Yhdistyneiden kansakuntien hyvän tahdon lähettiläs (2000) ==Lähteet== == Aiheesta muualla == *Filipp Kirkorovin virallinen kotisivu * Luokka:Venäläiset poplaulajat Luokka:Venäjän euroviisuedustajat Luokka:Vuonna 1967 syntyneet Luokka:Elävät henkilöt Luokka:Vuoden 1995 euroviisuedustajat
Strömsund

Strömsund on samannimisen Strömsundin kunnan keskustaajama. Se sijaitsee Jämtlandin läänissä ja Jämtlandin historiallisessa maakunnassa Pohjois- Ruotsissa. Vuoden 2010 lopussa taajamassa oli 3 589 asukasta. ==Väestönkehitys== ==Lähteet== == Aiheesta muualla == Luokka:Ruotsin kuntien keskustaajamat *
Ust-Ižora

Ust-Ižora () on taajama ja kunnallishallinnollinen alue Pietarin kaupungin sisällä Kolpinan piirissä. Ust-Ižora sijaitsee Inkereenjoen ja Nevan yhtymäkohdassa. Taajamassa asui noin 1 600 ihmistä vuonna 2014.Ust'-Ižora (Settlement, St. Petersburg, Russia) - population statistics, map and location Ust-Ižorassa on Aleksanteri Nevskin kirkko, joka rakennettiin Nevan taistelun paikalle. ==Lähteet== == Aiheesta muualla == Luokka:Kolpinan piiri
Baidu

Baidu, Inc. (Baidu) (, Pinyin: Bǎidù gōngsī) on kiinankielinen hakukone, joka etsii niin web-sivuja, äänitiedostoja kuin kuviakin. 18. tammikuuta 2000 yhtiöitetty Baidu tarjoaa 57 haku- ja yhteisöpalvelua, muun muassa yhteisöllisesti rakennettavan Baidu Baike (百度百科) -ensyklopedian ja hakutoiminnon sisältävän avainsanaperusteisen keskustelufoorumin. Similarwebin mittauksessa kesäkuussa 2022, Baidu edusti maailman kuudenneksi käydyintä verkkosivustoa. Joulukuussa 2007 Baidusta tuli ensimmäinen NASDAQ-100-indeksiin otettu kiinalainen yhtiö. == Lähteet == == Aiheesta muualla == * Baidu Luokka:Alustatalous Luokka:Hakukoneet Luokka:Kiinalaiset verkkosivustot Luokka:Kiinalaiset pörssiyhtiöt
David Koepp

David Koepp (s. 9. kesäkuuta 1963 Pewaukee, Wisconsin) on yhdysvaltalainen elokuvakäsikirjoittaja ja -ohjaaja. Koepp on kertonut päättäneensä ryhtyä käsikirjoittajaksi nähtyään elokuvan Kadonneen aarteen metsästäjät.Indiana Jones ja kadonneen aarteen metsästäjät (DVD), Indy Trilogy: A Crystal Clear Appreciation-dokumentti Hänen ensimmäinen käsikirjoittamansa elokuva oli Apartment Zero (1988), jonka jälkeen hän on tehnyt käsikirjoituksen moniin menestyselokuviin, kuten Carlito’s Way, Vaarallinen tehtävä ja Spider-Man – Hämähäkkimies. Hänen muita tunnettuja käsikirjoituksiaan ovat Steven Spielbergin elokuviin tehdyt Jurassic Park, Kadonnut maailma – Jurassic Park, Maailmojen sota, Indiana Jones ja kristallikallon valtakunta ja Indiana Jones and the Dial of Destiny. Koepp on myös ohjannut elokuvia: hänen esikoiselokuvansa oli Suspicious vuodelta 1994. Muita tunnettuja ohjaustöitä ovat Kevin Baconin tähdittämä Stir of Echoes – henkien vankina vuodelta 1999 ja Stephen Kingin novelliin perustuva Salainen ikkuna vuodelta 2004. == Lähteet == Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1963 syntyneet Luokka:Elävät henkilöt
Tom Leppert

Tom Leppert (s. 15. kesäkuuta 1954) on yhdysvaltalainen republikaanipoliitikko. Hän toimi Dallasin pormestarina vuodesta 2007 vuoteen 2011 asti. Ennen sitä Leppert toimi Turner Corporationin toimitusjohtajana. == Lähteet == Luokka:Dallasin pormestarit Luokka:Yhdysvaltalaiset republikaanipoliitikot Luokka:Yhdysvaltalaiset yritysjohtajat Luokka:Vuonna 1954 syntyneet Luokka:Elävät henkilöt
Kelopääsky

Kelopääsky (Tachycineta bicolor) on Pohjois-Amerikassa pesivä pääskyihin kuuluva varpuslintu. Se on pienehkö ja pitkisiipinen pääsky, ja sen vartalon yläpuoli vihertävän sininen ja alapuoli valkoinen. Kelopääskyt ovat sosiaalisia lintuja, ne voivat kerääntyä suuriksi parviksi. Lajin ravinto koostuu pääasiassa hyönteisistä. == Koko ja ulkonäkö == Kelopääsky on kooltaan noin 14 cm. Kelopääsky on pienehkö hyvin pitkäsiipinen pääsky. Selästään, päästään ja siivistään laji on väritykseltään kiiltävän vihertävän sininen. Kurkku, rinta ja vatsa ovat puhtaan valkoiset. Nuoret linnut ovat selästään ja päästään ruskehtavia ja valkoisessa rinnassa on myös harmaata. Naaraiden höyhenpuku kehittyy hitaammin kuin koiraan. == Levinneisyys ja elinympäristö == Kelopääsky pesii Pohjois-Amerikan pohjois- ja keskiosissa. Lajin levinneisyyden pohjoisraja noudattaa melko tarkasti puurajaa. Lajin talvehtimisalueet ovat Floridassa sekä Keski-Amerikassa Karibianmeren rannikolla. Lajin elinympäristöä ovat avoimet alueet lähellä vesialueita kuten pellot, suot, niityt, rannat ja majavalampien läheiset alueet. == Ravinto == Kelopääskyjen ravinto koostuu pääasiassa hyönteisistä, joita laji pyydystää ilmasta avoimien maa-alueiden tai veden päältä. Laji syö erityisesti perhosia, kovakuoriaisia ja muurahaisia, mutta myös heinäsirkkoja, korentoja ja vesiperhosia. Toisin kuin monet muut pääskyt kelopääskyt voivat elää pitkiäkin aikoja ilman hyönteisravintoa, jolloin ne syövät marjoja, erityisesti myrttien (Myrica) vahapintaisia marjoja. == Elintavat == Pesimäkauden ulkopuolella kelopääskyt ovat hyvin sosiaalisia lintuja ja voivat kerääntyä hyvin suuriksi jopa satojen tuhansien yksilöiden parviksi yöpymispaikoilleen. Pesimäkauden aikaan ne ovat kuitenkin hyvin tarkkoja reviireistään ja molemmat vanhemmat puolustavat aluetta, joka ulottuu noin 10-15 metrin säteelle pesäpaikasta. Kelopääskyjen pesimäkausi kestää toukokuulta syyskuulle. Pesä sijaitsee yleensä puunkolossa tai pesälaatikossa. Laji voi rakentaa pesän myös rakennuksiin tai siltarumpuihin. Naaras munii kahdesta kahdeksaan valkoista munaa, joita vain se hautoo kahdesta kolmeen viikkoon. Koiras osallistuu poikasten ruokintaan. Kelopääskyt muuttavat päiväsaikaan löyhinä parvina ja yöpyvät suurina ryhminä. Vain kelopääskykoiras laulaa. Linnut pitävät yhteyttä keskenään kutsuäänillä, joita on lajilla 14 erilaista. Lisäksi linnut käyttävät kehonkieltä esimerkiksi värisyttämällä siipiään tai kyyristymällä. Näillä tavoin lintu voi ilmaista aggressiotaan ja lintu käyttää näitä myös pariutuakseen. == Lähteet == Luokka:Pääskyt
Strömsundin rautatieasema

Strömsundin rautatieasema (, ) on rautatieliikennepaikka Strömsundin kunnan keskustaajamassa Strömsundissä, Ruotsissa. Ulriksforsin ratapiha-alueeseen kuuluva liikennepaikka oli alun perin Inlandsbanan-radalta haarautuvan noin viiden kilometrin mittaisen sivuradan pääteasema. Liikennepaikka avattiin rajoitetulle liikenteelle 1. joulukuuta 1912, ja yleiselle liikenteelle 1. heinäkuuta 1913. Henkilöliikenne lakkautettiin 23. toukokuuta 1982. Asemarakennus rakennettiin vuonna 1917, ja se toimii linja-autoasemana. Osaa asema-alueesta käytetään myös Schenker BTL:n kuormausalueena. Ratapihalta johtaa myös vähän käytetty pistoraide SCF Betongelement AB:n tehtaalle, sekä Strömsundin kunnan omistama uuden teollisuusalueen raiteisto ratapihan itäpuolella. ==Lähteet== Luokka:Linja-autoasemat Luokka:Strömsundin kunta Luokka:Jämtlandin rautatieliikennepaikat
Dave Cieslewicz

David J. Cieslewicz (s. 17. helmikuuta 1959 Milwaukee) on yhdysvaltalainen demokraattipuolueen poliitikko. Hän oli vuosina 2003–2011 Madisonin kaupungin pormestari. Vuoden 2011 pormestarinvaaleissa hän hävisi niukasti Paul Soglinille.http://www.channel3000.com/news/Soglin-Wins-Madison-Mayoral- Race/8307142 == Lähteet == Luokka:Yhdysvaltalaiset demokraattipoliitikot Luokka:Vuonna 1959 syntyneet Luokka:Elävät henkilöt Luokka:Yhdysvaltalaiset pormestarit
Tansanian luonnonsuojelualueet

Tansanian luonnonsuojelualueet ovat kansallispuistoja, riistanhoitoalueita ja muita luonnonsuojelualueita Tansaniassa. Ne kattavat hyvin erityyppisiä elinympäristöjä koralliriutoista ylänköalueisiin. Neljäsosa maan pinta-alasta on suojeltu jollakin tasolla. Riistansuojelualueilla on sallittu enemmän toimintoja kuin varsinaisissa kansallispuistoissa, ja osia niistä on rajattu metsästystä varten joko kokonaan tai osan aikaa vuodesta. Merialueille on rajattu luonnonpuistoja ja luonnonsuojelualueita, joista suojelualueilla liikkumista on rajoitettu. Puisto Sijainti Pinta-ala Perustettu Tansanian luonnonsuojelualueet: * Vihreällä kansallispuistot * Keltaisella riistansuojelualueet * Sinisellä merialueiden luonnonpuistot * Vaaleanvihreällä muut suojelualueet Arushan kansallispuisto Arusha 137 km² 1960 Gomben kansallispuisto Kigoma 147 km² 1962 Jozani Chwaka Bayn kansallispuisto Sansibar 50 km² 1940 Katavin kansallispuisto Rukwa 4471 km² 1951 Kilimanjaron kansallispuisto Kilimanjaro 753 km² 1910 Mahalen kansallispuisto Kigoma 1613 km² 1985 Manyarajärven kansallispuisto Manyara 325 km² 1957 Mikumin kansallispuisto Morogoro 3230 km² 1964 Ruahan kansallispuisto Iringa Mbeya 10300 km² 1910/1964 Rubondon kansallispuisto Kagera 240 km² 1977 Saadanin kansallispuisto Tanga ja Pwani 1062 km² 2002 Serengetin kansallispuisto Arusha 14763 km² 1929 Tarangiren kansallispuisto Arusha 2850 km² 1970 Udzungwa-vuorten kansallispuisto Morogoro 1990 km² 1994 Mafiasaarten luonnonpuisto Sansibar ? 882 km² 1995 Mnazin ja Ruvumban luonnonpuisto Mtwara 650 km² 2000 Ngorongoron suojelualue Arusha 8288 km² 1959 Selousin riistanhoitoalue Morogoro ? 44800 km² 1922 Uwandan riistanhoitoalue Rukwa ja Mbeya 5000 km² 1971 == Lähteet == == Kirjallisuutta == * Luokka:Luonnonsuojelualueet Luokka:Tansanian maantiede
STS-107

STS-107 oli Nasan avaruussukkula Columbian lento, joka laukaistiin Maan kiertoradalle 16. tammikuuta 2003. Seitsenhenkinen miehistö kuoli 1. helmikuuta 2003, kun sukkula hajosi sen palatessa takaisin Maan ilmakehään. Miehistöön kuuluivat Rick Douglas Husband (lennon komentaja), William C. McCool (lentäjä), David McDowell Brown, Kalpana Chawla, Michael Anderson, Laurel Clark ja Israelin ensimmäinen astronautti Ilan Ramon, joka oli hyötykuorma-asiantuntija. ==Onnettomuus== * Rick D. Husband, komentaja * William C. McCool, lentäjä * Michael P. Anderson, hyötykuormasta vastaava tutkija * David M. Brown, asiantuntija * Kalpana Chawla, asiantuntija * Laurel Blair Salton Clark, asiantuntija * Ilan Ramon, hyötykuorma-asiantuntija, Israelin ensimmäinen astronautti ==Aiheesta muualla== * NASA’s Space Shuttle Columbia & Her Crew * NASA STS-107 Crew Memorial web page * Spaceflight Now: STS-107 Mission Report * Press Kit * Article describing experiments which survived the disaster * Status reports Detailed NASA status reports for each day of the mission. * Raw Video Reconstruction of Re-entry, Tribute Videos, and More Luokka:Vuoden 2003 onnettomuudet Luokka:Onnettomuudet Yhdysvalloissa Luokka:Avaruussukkulalennot
John Hickenlooper

John Hickenlooper (s. 7. helmikuuta 1952 Narberth, Pennsylvania) on yhdysvaltalainen demokraattipuolueen poliitikko, joka on toiminut vuodesta 2021 lähtien toisena Coloradon senaattoreista. Hän on toiminut Denverin kaupungin pormestarina vuodesta 2003 vuoteen 2011 ja Coloradon kuvernöörinä vuosien 2011–2019 välillä. Hickenlooper on valmistunut Wesleyan Universitystä Connecticutissa ja työskenteli ennen poliittista uraansa geologina ja liikemiehenä. Hän on omistanut useita panimoravintoloita, joista ensimmäisen hän perusti vuonna 1988. == Lähteet == == Aiheesta muualla == Luokka:Yhdysvaltain senaatin jäsenet Luokka:Coloradon kuvernöörit Luokka:Yhdysvaltalaiset demokraattipoliitikot Luokka:Vuonna 1952 syntyneet Luokka:Elävät henkilöt
Chilen presidentinvaali 2009–2010

Chilen presidentinvaali 2009–2010 järjestettiin Chilessä joulukuussa 2009 ja tammikuussa 2010. Ensimmäinen kierros oli 13. joulukuuta ja toinen kierros 17. tammikuuta. Chilen presidentiksi valittiin Sebastián Piñera, joka voitti toisella kierroksella Eduardo Frei Ruiz-Tagle reilulla kolmella prosenttiyksiköllä. Piñera korvaa istuvan presidentin Michelle Bacheletin 11. maaliskuuta 2010. == 1. kierros == Chilen presidentinvaalien ensimmäisellä kierroksella oli mukana neljä ehdokasta: Sebastián Piñera, Eduardo Frei Ruiz- Tagle, Marco Enríquez-Ominami ja Jorge Arrate. Kansan keskuudessa suosittu istuva presidentti Michelle Bachelet ei saanut perustuslain perusteella osallistua vaaliin, sillä laki sallii vain yhden kauden. Ensimmäisellä kierroksella kukaan ehdokkaista ei saanut tarvittavaa puolta äänistä. Eniten ääniä sai keskustaoikeiston ehdokas Piñera, jota äänesti 44 prosenttia uurnilla käyneistä. Piñera on kuuluisa chileläinen liikemies ja miljardööri. Hän hävisi viime vaaleissa Bacheletille. Hallitsevan keskustavasemmiston ehdokas Frei, joka on Chilen entinen presidentti, sai toiseksi eniten ääni ja kohtaa Piñeran toisella kierroksella. Sitoutumaton ehdokas, 36-vuotias, Enríquez-Ominami sai äänist noin 20 prosenttia. Hän jakoi keskustavasemmiston ääniä Frein kanssa. Kommunistisen puolueen ehdokas Arrate sai noin kuusi prosenttia äänistä. == 2. kierros == Toisella kierroksella Sebastián Piñera sai 51,6 prosenttia äänistä, ja hänet valittiin Chilen uudeksi presidentiksi. Piñera voitti toisella kierroksella Ruiz-Tagle, joka sai äänistä 48,4 prosenttia. Piñerasta tuli ensimmäinen oikeistolainen presidentti sitten Augusto Pinochetin diktatuurin. Presidentinvaalin toisen kierroksen mielipidemittaukset ennustivat tasaista kamppailua, sillä muutama päivä ennen vaaleja Piñeran johto oli kutistunut vain noin kahteen prosenttiyksikköön (50,9%–49,1%). Frein suosiota kasvatti ensimmäisen kierroksen jälkeen presidentti Bacheletin ja sitoutumattoman Enríquez-Ominami tuki. Piñera lupasi vaalikampanjassaan tuoda maahan uusia työpaikkoja sekä tehostaa valtionyhtiöiden toimintaa ja talouskasvua. Poliittinen tarkkailija Marta Lagos on kommentoinut, että Piñeran asema rikkaana liikemiehenä voi toimia sekä hänen puolesta että häntä vastaan. Oikeistolainen Piñera pyrki myös luomaan eroa Augusto Pinochetin oikeistodiktatuuriin, joka hallitsi Chileä 1973–1990. Frei mustutti omassa vaalikampanjassaan juuri oikeiston tuesta Pinochetille. Hän lupasi myös jatkaa Bacheletin ohjelmia, jotka tähtäsivät sosiaaliseen kehitykseen. == Tulokset == Ehdokkaat 1. kierros 2. kierros Ehdokas Puolue/Liitto Äänet % Äänet % Sebastián Piñera RN/Muutoksen liitto 3 074 164 44,06 3 582 800 51,61 Eduardo Frei Ruiz-Tagle PDC/CPD 2 065 061 29,60 3 359 801 48,39 Marco Enríquez-Ominami Sitoutumaton 1 405 124 20,14 Jorge Arrate PCCh/JPM 443 195 6,21 Lähde: Lähde: Lähde: Lähde: Lähde: Lähde: == Lähteet == == Aiheesta muualla == Luokka:Vuoden 2009 vaalit Luokka:Vuoden 2010 vaalit Luokka:Chilen presidentinvaalit
Siaka Tiéné

Siaka Chico Tiéné (s. 22. helmikuuta 1982 Abidjan) on norsunluurannikkolainen jalkapalloilija, pelipaikaltaan keskikenttäpelaaja. Hän lopetti uransa ranskalaisen Montpellierin pelaajana. Aiemmin Tiéné pelasi muun muassa ASEC Mimosasin kuuluisassa junioriakatemiassa ja myös seuran edustusjoukkueessa. Hän siirtyi vuonna 2005 Ranskaan AS Saint-Étienneen, mutta koska hän ei saanut peliaikaa joukkueessa, hän meni seuraavana vuonna lainaan Stade de Reimsiin. Tiéné palasi myöhemmin takaisin mutta siirtyi pian Valenciennesiin. Tiéné pelasi Norsunluurannikon maajoukkueessa sata ottelua ja teki niissä kaksi maalia. Hän on edustanut Norsunluurannikkoa Afrikan-mestaruuskilpailuissa 2006, 2008 ja 2010. == Lähteet == Luokka:Norsunluurannikkolaiset jalkapalloilijat Luokka:Jalkapallon Afrikan mestarit Luokka:Vuonna 1982 syntyneet Luokka:Elävät henkilöt
HTG

Lyhenne HTG voi tarkoittaa seuraavia: * Haitin gourde, tunnus HTG, Haitin valuutta * Hugo Treffneri Gümnaasium, HTG, oppilaitos Virossa * .
Ilkka Vesterinen

Ilkka Juhani Vesterinen on suomalainen muusikko, laulaja ja säveltäjä.http://www.aanitearkisto.fi/firs2/kaantaja.php?Id=Vesterinen+Ilkka+Juhani Hän on tehnyt lauluja muille artisteille ja levyttänyt itsekin muutaman levyn. Omien levytyksiensä lisäksi Vesterinen on tehnyt kappaleita muun muassa Kari Tapiolle, Meiju Suvakselle sekä Frederikille eli Ilkka Sysimetsälle. Myös Teuvo Oinas, Markku Aro, Kaija Koo sekä useat muut artistit ovat esittäneet Ilkka Vesterisen sanoittamia tai sovittamia lauluja. Äänitearkiston mukaan osallistunut 51 kappaleen tekemiseen. Vesterinen piti aikoinaan Helsingissä Mellunmäen Kesoilia. Hän harrasti autourheilua ollen muun muassa Matti J. Tarvaisen kartanlukijana. Vesterinen toimi myös "tiskijukkana" ravintoloissa. Kun Mellunmäen Kesoil jäi K-Supermarketin alle, Vesterinen siirtyi myymään LVI-tarvikkeita, ensin Espooseen ja sittemmin Viroon. Hän asustelee nykyisin Saarenmaalla ja kirjoittelee Uuden Suomen blogiin tarinoita Virosta nimimerkillä "Juro Ukko". Hänen musiikkikappaleita oli aikoinaan ehdolla muun muassa Syksyn sävel -kilpailuissa. ==Lähteet== ==Aiheesta muualla== * * * Luokka:Suomalaiset muusikot Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Lieke

Lieke on alankomaalainen naisen etunimi. Alkuperältään nimi on diminutiivimuoto nimestä Angelique tai nimistä, jotka päättyät -lia. ==Tunnettuja Lieke-nimisiä== * Lieke Klaus (s. 1989), alankomaalainen BMX- pyöräilijä * Lieke van Lexmond (s. 1982), alankomaalainen näyttelijä * Lieke Martens (s. 1992), alankomaalainen jalkapalloilija * Lieke te Winkel (s. 1980), alankomaalainen viulisti. == Lähteet == Luokka:Etunimet